Subject: Selgitustaotlus
From: "Henri Ratnik | WIDEN" <[email-masked]>
To: "info - AKI" <[email-masked]>
Date: Thu, 6 Nov 2025 14:45:57 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Austatud Andmekaitse Inspektsioon

Pöördun teie poole küsimuses, mis puudutab terviseandmete töötlemist
kliinilise psühholoogia teenuse ja tegevusteraapia osutamisel.

Kirjeldan esmalt olukorda ning seejärel esitan küsimuse.

Olukorra kirjeldus:

1.	Teenuse osutajaks ehk isikuandmete vastutavaks töötlejaks on
ühing, millel on mh eriarstiabi teenuse ja iseseisva psühholoogilise ravi
osutamise tegevusluba. Patsientidel on võimalik broneerida teenuse osutaja
(ühingu) juures aeg ning tulla teiste teenuste seas ka kliinilise
psühholoogi vastuvõtule ning tegevusterapeudi vastuvõtule.

2.	Kliiniline psühholoog keskendub psüühika- ja käitumishäirete
hindamisele, leevendamisele, ravimisele ning ennetamisele. Patsiendid
pöörduvad kliinilise psühholoogi vastuvõtule vaimse tervise muredega.
Kliinilise psühholoogia teenuse käigus võib toimuda patsiendi
terviseandmete töötlemine.

3.	Tegevusterapeudi eesmärgiks on suurendada inimese iseseisvat
tegevusvõimet, nt hõlmab teraapia igapäeva-, töö- ja vaba aja tegevuste
arendamist ning enesehoolduse oskuste toetamist. Tegevusteraapia sobib
inimestele, kellel on neuroloogilised, psühhiaatrilised või ortopeedilised
haigused, kognitiivsed häired või füüsilised vigastused ning kes vajavad
abi igapäevaoskuste ja funktsioonide taastamisel. Tegevusteraapia käigus
võib toimuda patsiendi terviseandmete töötlemine.

4.	Üldreeglina on tervishoiuteenuse osutajal õigus töödelda
andmesubjekti (patsiendi) terviseandmeid ilma nõusolekuta
„tervishoiuteenuse“ kavandamiseks ja osutamiseks vastavalt TTKS § 4-1 lg 1
punktidele 1 ja 2, ning kvaliteedi tagamiseks vastavalt punktile 3 (sh
seoses patsiendiohutusjuhtumitega).

5.	Õiguslikult on ebaselge, kas kliinilise psühholoogi tegevus, kui
seda ei osutata Tervisekassa rahastusel, ja tegevusterapeudi tegevus on
tervishoiuteenus.

0.	Psühholoogiline ravi on TTKS § 23-7 järgi nimetatud
tervishoiuteenusena, kuid Terviseamet on varasema suhtluse käigus meile
mõista andnud, et kui kliinilise psühholoogi teenust osutav
tervishoiuteenuse osutaja ei ole Tervisekassa lepingupartner ning
patsiendi vastuvõtt ei toimu saatekirja alusel, siis ei ole sellise
teenuse osutamiseks tegevusluba vaja ning teenus ei pruugi olla
tervishoiuteenus. Terviseameti käsitlusest järeldub, et olukorras, kus
patsient pöördub omaalgatuslikult kliinilise psühholoogi vastuvõtule ja
tasub selle eest täielikult ise, ei ole tegemist loakohustusliku
tervishoiuteenusega.

1.	Tegevusterapeudi teenust ei TTKS-is tervishoiuteenusena loetletud,
mistõttu tuleb eeldada, et tegemist ei ole tervishoiuteenusega.

6.	Nõusoleku küsimine patsiendilt terviseandmete töötlemiseks ei
tundu õiguslikult korrektne. Nõusolek peaks olema mh vabatahtlik, kuid
kuna teenuse osutamise võimalikkus või võimatus sõltub nõusoleku
andmisest, siis ei saa nõusolek olla vabatahtlik – kui nõusolekut ei anta,
siis ei saa teenust osutada.

Küsimus: kas tervishoiuteenuse osutaja, millel on mh eriarstiabi teenuse
ja iseseisva psühholoogilise ravi osutamise tegevusluba, võib töödelda
patsiendi terviseandmeid TTKS § 4-1 lg 1 kohaselt ilma patsiendi
nõusolekuta kliinilise psühholoogi teenuse ja tegevusteraapia
kavandamiseks, osutamiseks ja kvaliteedi tagamiseks?

Meie hinnangul jah, sest teenuse osutajaks ja isikuandmete vastutavaks
töötlejaks on sõltumata konkreetse teenuse alaliigist jätkuvalt ühing ehk
tervishoiuteenuse osutaja (kellel on üks või mitu tervishoiuteenuse
osutaja tegevusluba) ning andmetöötlusele laieneb kõrgendatud standard.
Samuti ei sobi „nõusoleku“ küsimine asjakohaseks õiguslikuks aluseks (nagu
ülal selgitatud).

Soovi korral olen ka telefonitsi kättesaadav +372 5621 2613.

Lugupidamisega

_____________________________

Henri Ratnik

WIDEN

Senior Associate | vandeadvokaat
Co-Head of IT, IP and Data Protection | IT, IO ja andmekaitse valdkonna
kaasjuht

Tel: +372 56212613

 <mailto:[email-masked]> [email-masked]

Rävala pst 4, Tallinn 10145, Estonia |  <http://www.widen.legal/>
www.widen.legal | +372 640 0250

WIDEN is the new Baltic joint name and trademark of former Estonian law
firm LEXTAL, Latvian law firm RER LEXTAL and Lithuanian law firm ILAW
LEXTAL.

This email may contain PRIVILEGED and / or CONFIDENTIAL information and is
intended only for the individual named. If you are not the named
addressee, you should not disseminate, distribute, or copy this email.
Please notify the sender immediately if you have received this email by
mistake and delete this email from your system. For information on how we
process your personal data, please review our
<https://widen.legal/privacy-policy/> Privacy Policy.